வருந்தாதே கடலே

வருந்தாதே கடலே ரவி (சுவிஸ்) வருந்தாதே கடலே ! உன் அடிமடி பிளந்து ! வெளிப்பிரசவமாகிய சுனாமிப் பயங்கரம் உன் ! முதுகுமீதேறி அதிசவாரிசெய்தது. ! நாம் அறிவோம் ! வருந்தாதே கடலே ! நீர்திருகி அலைதிரட்டி எம் வாழ்வின் ! குரல்வளைவரை தாக்கியது. ! உயிரோடு நீருள் புதையுண்டனர் மனிதர்கள் ! சிதைவுகளுள் சொருகுண்டனர் ! தப்பிப் பிழைத்தவர்கள் உறவறுந்துபோயினர். ! கதறினர் நினைவுகளை வீசி ! அவர்தம் வரவை கேள்விக்குறிகளால் ! வரைந்து தள்ளினர். ! வலிதாங்க முடியவில்லை. ! எங்கள் குழந்தைகளும் சேர்ந்தே ! காணாமல் போயினர், காவுபோயினர். ! மரணம் எம் மனிதர்களை ! உனது மடியில்வைத்து ! உயிர்கோதி உறங்கச் செய்த கதை ! சொல்லிமாளா. ! வலிதாங்க முடியவில்லை. ! நீ மண்ணோடு பிணைந்ததனால் நாம் ! உன்னோடு பிணைந்தோம் பார். ! வாழ்வளித்து வாழ்வளித்து ! சலிப்படையா மனசுனக்கு. ! நீ அளித்த வாழ்வின் பலிபீடம் ! உன் பரப்பில் நாட்டப்பட்டிருந்ததுதான் ! இன்னும் துயர் தருகிறது. ! வலிதாங்க முடியவில்லை. ! கடலே, ! உனை தழுவி எழும் காற்றுக்குச் ! சொல்லிவிடு - வீழ்ந்த எம் வாழ்வை ! சிலிர்ப்பிவிடு என. ! எஞ்சிய எம் மனிதர்களை ! நோய் பசி எடுப்பெடுத்து ! மரணமேடைக்கு அழைத்துச் சென்றுவிடாதே ! என்றேனும் சொல்லிவிடு. ! வலிதாங்க முடியவில்லை. ! ஏவியவன் இருக்க அம்பை நொந்தென்ன. ! வருந்தாதே கடலே ! உன்மீது வலைவிரித்து ! அவர்கள் தம் வாழ்வைப் படர ! மீண்டும் வருவர். ! நிலாச் சந்திப்பொன்றில் ! காதலர்கள் ஒளிவீசி உன் ! மணலில் புரண்டெழுவர். ! ஓயாது நீ பாறைகளில் ! மோதுமோர் உயிர்ப்பொழுதில் ! துயர்கரைத்து ! இலேசாகிப்போக நான் வருவேன். ! ஓயாது மண்நுகரும் உன் ! அலைநுனியின் குறும்பினில் எம் ! குழந்தைகள் மகிழ்வெடுப்பர். ! அளைந்து அளைந்து ! அழிவினதும் ஆக்கத்தினதும் புள்ளிகளில் ! நம்பிக்கைகளை சலிப்பின்றி வரைவர். ! வருந்தாதே கடலே, நீ ! வருந்தாதே! ! - ரவி (சுவிஸ்)